# ژوئن ۲۰۱۵

* پورتال:اسایی دکته‌ئون/دکته‌ئون ۲ ژوئن ۲۰۱۵

 دچی‌ین  ## ۲

* گرجستون ِقبلی رییس جمهور ره اکراین دله اتا جنگ‌بَزه ایالت ِفرماندار هاکردنه. میخائیل ساکاشویلی که صورتی انقلاب ِرهبر بی‌یه، اسا ونه اودسای ِفرماندار بَواشه. وه پوتین ِگت ِمخالفون جه هسته. گرجستون ِرییس‌جمهور این کار ره اتا توهین بدونسته و ونه کار ره غلط توصیف هاکرده. (یورونیوز)
* رجب طیب اردوغان شه ریاست جمهوری وسّه اتا گت ِکاخ بساته که ونه اپوزسیون گانّه ونه توالتون ِجنس طلا هسته. اردوغان این گپ ره واکنش هِدائه و بائوته مِن کمال قلیچدار اوغلو ره دعوت کامبه تا بِئه اَمه مستراح ره هارشه، اگه ونه گپ دِرِست بائه، مِن استعفا دِمبه و اگه وه دِرو بَزوئه، ونه شه حزب دله جه استعفا هاکنه. (یورونیوز)

* پورتال:اسایی دکته‌ئون/دکته‌ئون ۶ ژوئن ۲۰۱۵

 دچی‌ین  ## ۶

* عربستون و ایسراییل هِدی جه اتا نشست داشتنه که ایران ِمقابله وسّه برنومه دَچینه. این ملاقات دله تصمیم بَییتنه اتی هاکِنِن که عرون و ایسراییل روابط بِتـِّر بَواشه و کوردستون ِاستقلال ره قبول هاکنِن و ایران ِرژیم عَوِض بَیّن سَر تِلاش هاکِنِن. (یورونیوز)
* طارق عزیز که صدام حسین گادِر عراق ِخارجی امور ِوزیر بی‌یه، بمرده. (یورونیوز)

* پورتال:اسایی دکته‌ئون/دکته‌ئون ۷ ژوئن ۲۰۱۵

 دچی‌ین  ## ۷

بارسای ِطرفدارون که برلین دله خِشحالی کانّه
بارسای ِطرفدارون ِطاق‌نصرت، برلین دله
* بارسلونا بتونسته اروپای چمپیوز لیگ ِفینال دله یوونتوس ره بَوِره و قهرمون بَواشه. (یورونیوز)
* پاپ فرانچسکو بورده بوسنی و هرزگوین و سارایوو دله مردِم وسّه گپ بَزو. این مراسم دله شصت هزار نفر اتا استادیوم دله جمع بَیی‌بینه. (یورونیوز)

* پورتال:اسایی دکته‌ئون/دکته‌ئون ۸ ژوئن ۲۰۱۵

 دچی‌ین  ## ۸

استان‌های ِاکثریت ِآرای ِنقشه
* ترکیه دله آک پارتی انتخابات سَره شکست بخارده و خلقون ِدموکراتیک ِپارتی بتونسته پارلمون دله بوره. خلقون ِدموکراتیک ِپارتی اولین کوردی حزبی هسته که شونه پارلمون دله. احزاب ِدرصد اینتی بیّه:

| ترکیه انتخابات پرند، ۲۰۱۵. |
| --- |
| حزب | **آک پارتی** | **جمهوری‌خاه خلق حزب** | **ملی حرکت حزب** | **خلقون ِدموکراتیک حزب** |
|  |  |  |  |
| رهبر | احمد داووداغلو | کمال قلیچ دار اوغلو | دولت باحچلی | صلاح‌الدین دمیرتاش فیگن یوکسک‌داغ |
|  |  |  |  |
| مجموع آرا |  |  |  |  |
|

|  |  |
| --- | --- |
|  |  |

 |

|  |  |
| --- | --- |
|  |  |

 |

|  |  |
| --- | --- |
|  |  |

 |

|  |  |
| --- | --- |
|  |  |

 |
| برنده کرسیون |  |  |  |  |
| ۲۵۸ از ۵۵۰ | ۱۳۲ از ۵۵۰ | ۸۰ از ۵۵۰ | ۸۰ از ۵۵۰ |

منابع: یورونیوز و حُریت و انگلیسی ویکی‌پدیا

* پورتال:اسایی دکته‌ئون/دکته‌ئون ۱۳ ژوئن ۲۰۱۵

 دچی‌ین  ## ۱۳

* فیفا قِرار بی‌یه بیست و دِ ملیون دلار اینترپل ره کومِک هاکِنه تا اینترپل فوتوال ِمشکلات دَم ره بَیره ولی اینترپل باته که مالی کومِک لازم ندارنه. (یورونیوز)
* صلاح‌الدین دمیرتاش بائوته که دیاربکر ِترور و ترکیه‌ی ِبگیر-بگیرون دله حتماً دولتی سیاستمدارون دَرنه نقشه کَشِنّه. اگه نا چتی ات نفر سوریه جه دِتا بمب یانّه و براحتی مه گپ بزوئن گادِر تِرکِنِنده؟! (یورونیوز)

* پورتال:اسایی دکته‌ئون/دکته‌ئون ۱۵ ژوئن ۲۰۱۵

 دچی‌ین  ## ۱۵

* حسن عمر البشیر، سودان ِرییس‌جمهور، بورد بی‌یه جنوبی آفریقا دله تا آفریقای اتحادیه‌ی ِاجلاس دله شرکت هاکنه که لاهه‌ی ِبین‌المللی دیوان ونه بازداشت ِدرخاست ره جنوبی آفریقای ِدولِت وِسّه بَرِسِنی‌یه و وشون جه بخاسته که عمرالبشیر ره تحویل هادِن. این کشور ِمقامات اسا نَدونّه که ونه این حُکم جه چتی هاکِنِن. اتا دادگاه این کشور دله بائوته که عمرالبشیر ره ممنوع الخروج هاکرده. وه متهم هسته که بشریت ره جنایت هاکرده و آفریقایی‌تِبارون ره شه کشور دله نسل‌کاشی کانده. وه بیست و یک سال هسته که سودان ِرییس‌جمهوره. آفریقای اتحادیه‌ی ِرییس زیمبابوه‌ی ِدیکتاتور ِرییس‌جمهور هسته که لاهه‌ی ِبین‌المللی ِدادگاه ِحکم ره قبول ندانّه و کشورون جه خانه وه ره اعتنا نَکانِن. برعکس جنوبی آفریقا همیشه حقوق‌بشر ِحامیون جه بی‌یه و هسته. (یورونیوز)
* باکو دله اروپایی مسابقات ِاولین دوره برگزار بیّه. آذربایجون این مسابقات ِافتتاحیه وسّه خله تِلاش هاکرده و حتی لیدی گاگا این مراسم دله شعر بخوندسته. (یورونیوز)
* لیبی دله شایعه هسته که آمریکای ِبالون‌ها بتونستنه که القاعده‌ی ِمغرب ِچلّه‌ی ِرییس ره بَکاشِن. مغرب ِالقاعده گروه دله مختار بالمختار رییس بی‌یه، وه که فقط اتا چش داشته ره *الاعور* ونگ کاردنه. ونه بمردن ِشایعه چن سال پیش هم اعلام بَیبی‌یه. (یورونیوز)

* پورتال:اسایی دکته‌ئون/دکته‌ئون ۱۶ ژوئن ۲۰۱۵

 دچی‌ین  ## ۱۶

* حسن عمر البشیر، سودان ِرییس‌جمهور، *(عکس دله)* که جنوبی آفریقا دله گیر دَکِت بی‌یه و ممنوع‌الخروج بی‌یه، بتونِسته این کشور جه بریم بِئه و وَردَگِرده شه کشور. (مهر)
* پ‌ی‌د بتونسته **تل ابیض ِشهر** ره بَییره و داعش ِاصلی‌ترین راه ره قطع هاکنه. داعش ِنیشتنگا (=پایتخت) نوم رقه هسته که تل ابیض ِراه جه ترکیه ره وصل بی‌یه. داعشیون این مسیر جه اسلحه و نفت ره قاچاق کاردنه. اسا این مسیر دَوِسته بیّه که هِچّی، سوریه کوردستون ِدِتا کانتون (=منطقه) هِدی جه وصل بَیینه. کوبانی که چن وقت پیش‌ته همه وَری داعش و ترکیه‌ی ِمحاصره دله دَیّه، اسا قامشلو جه راه پیدا هاکرده. این جنگ دله سوریه آزاد ارتش و آمریکای ِهوایی ائتلاف هم کوردها ره کومِک کاردنه. امّا ترکیه خله این اتفاق جه ناخِش هسته و حتی کوردها ره متهم هاکرده که عربون و ترکمون‌ها ره شه منطقه جه پاکسازی کانّه. این در حالی هسته که این نبرد ِدله عربون هم کوردهای ِهمراهی ره کاردنه و وشون پَلی جنگِستِنه. پ‌ی‌د گانه که داعش ِاعضا وقتی جنگ ره بِباختِنه بوردنه ترکیه‌ی ِسامون دله و اون کشور وشون ره پناه هِدائه. (یورونیوز و العالم و کوردپرس)

* پورتال:اسایی دکته‌ئون/دکته‌ئون ۱۷ ژوئن ۲۰۱۵

 دچی‌ین  ## ۱۷

* احتمالاً یمن جنگ سَره حوثیون و عربستون توافق کانّه که ما رمضون وسّه هِدی ره آتش‌بس هادِن. (یورونیوز)
* **سلیمان دمیرل**، ترکیه‌ی ِیَتّا معروف ِسیاستمدار که اتخله مدت نخست‌وزیر و رییس‌جمهور بی‌یه، ۹۱ سالگی گادِر آنکارا دله بمرده. وه ره «ترکیه‌ی ِسیاسی پییر» نوم جه اشناسِنّه.(یورونیوز)
* تکریت ِمردمون کم‌کم دَرنه وَرگِردِنّه شه سِره و سامون دله. این شهر چن وقت پیش داعش ِدَس دَکِت‌بی‌یه. (یورونیوز)
* ناتو و روسیه میون دَر اختلافات شدید وانه. ناتو شرقی ِاروپا دله اتخله پایگا و تسلیحات بی‌یشته و روسیه هم بائوته که دَره شه دفاعی سیستمون ره قوی کانده. (یورونیوز)
* ایران دله صد و هفتاد و پنج‌تا شهید ره که ایران و عراق جنگ دله اسیر و قتل‌عام بَی‌بینه ره پیدا و تهران دله تشییع هاکردنه. (انگلیسی یورونیوز)

* پورتال:اسایی دکته‌ئون/دکته‌ئون ۲۰ ژوئن ۲۰۱۵

 دچی‌ین  ## ۲۰

* اتا آمریکایی اسپه‌پوست مَردی، که نژادپرستونه عقاید داشته، جنوبی کارولینای ِایالِت دله اتا کلیسا ره حمله هاکرده و نُه‌تا سیوپوست آدِم ره بَکاشته. (یورونیوز)
* سوئد ِبعضی مسلمون‌ها تصمیم بَییتنه مکه‌ی ِساعِت جه روزه بَییرِن چون این کشور ِشمالی شهرون دله اصلاً شو نَوانه. شمالی یخ‌بَزه قطب دله شیش‌ما روز و شیش‌ما شو هسته. (یورونیوز)

* پورتال:اسایی دکته‌ئون/دکته‌ئون ۲۶ ژوئن ۲۰۱۵

 دچی‌ین  ## ۲۶

* داعش دِباره دَره کوبانی ره مِزراب یِنّه. پ‌ی‌د چن روز پیش تا رقه، داعش ِنیشتنگا، ِپنجاه کیلومتری ره بَییته و دَره آمریکا کومِک جه داعش ره سرکوب کانده. (یورونیوز)
* داعش شه وسّه اتا جدید ِدینار بساته که خانه شه اعلام ِموجودیت ِسالگرد سَره احتمالاً ونجه رونمایی هاکنه. این سکه‌ئون ره ۱۳۹ دلار جه برابر اعلام هاکردنه. (العالم)
* فلسطین شه اسناد و مدارک ره هِدائه بین‌اللمللی دیوان ِدَس و ایسراییل جه دِتا شکایت هاکرده. وشون ایسراییل ره متهم کانّه که غزه دله جنگی جنایِت هاکرده و بیت‌المقدس ِشرقی مناطق ره زورپِشتی بَییتنه. (یورونیوز)

* پورتال:اسایی دکته‌ئون/دکته‌ئون ۲۷ ژوئن ۲۰۱۵

 دچی‌ین  ## ۲۷

* یونان ِنخست‌وزیر که چن وقته دَره اروپای اتحادیه جه مذاکره کانده، اعلام هاکرده که این کشورون ِطرح ره یونان دله رفراندوم یِنّه تا مردِم بِتونِن دموکراسی پِشتی این مسئله جِواب ره هادِن. الکسیس سیپراس اینتی دِتا مسئله که زمونی محدودیت و بین‌المللی انتقادات بینه ره حل کانده. (یورونیوز)
* آمریکای متحده ایالات دله همجنس‌کرون ِازدواج آزاد بیّه. قبلاً چارده‌تا ایالِت بینه که اینتی ازدواج ره قبول نِداشتنه. (یورونیوز)
* **داعش ِحملات**:
	+ تونس دله اتا توریستی هتل دله داعش باعث بیّه که ۳۷ نفر بمردنه و ۳۶ نفر زخمی بَیینه. بمرده‌ئون ویشته خارجی بینه. (یورونیوز)
	+ کویت دله اتا شیعیون ِمسجد ره انتحاری حمله هاکردنه و ۲۷ نفر بمردنه و ۲۰۲ نفر زخمی بَیینه. (یورونیوز)
	+ فرانسه دله ات نفر ِسر ره بَورینه و ونه جسد هِمراهی داعش ِپرچم ره بی‌یشتنه. اتا کارخنه ره هم سنت کانتین فلاویر ِشهر دله بَتِرکِسته. (یورونیوز)

* پورتال:اسایی دکته‌ئون/دکته‌ئون ۲۸ ژوئن ۲۰۱۵

 دچی‌ین  ## ۲۸

* خلق مدافعون یگان (= پ‌ی‌د) اعلام هاکرده که داعشیون ره ات بار دیگه وسّه کوبانی جه بریم هاکردنه. داعش که چن بار هسته پشت‌هم کوردها جه دَر شکست خانّه، دِباره کوبانی ره حمله هاکرده و ۱۵۰ نفر ره هم قتل‌عام هاکرده ولی باز هم پ‌ک‌ک ِطرفدارون جه شکست بخارده. (یورونیوز)
* کویت شنبه ره عمومی عزا اعلام هاکرده و ات سری متهم ره بازداشت هاکرده که شاید انتحاری حمله‌ی ِعامِل ره کومِک هاکرد بائِن. سه‌تا ایرانی هم بمرده‌ئون میون دَیینه. کویت ِدولِت گانه این کارها جه ات سری خانّه تشیع و تسنن میون اختلاف دِمبَدِن. (یورونیوز)

* پورتال:اسایی دکته‌ئون/دکته‌ئون ۲۹ ژوئن ۲۰۱۵

 دچی‌ین  ## ۲۹

* ایسراییلیون ماریان ِکشتی، که خاسته غزه ره غذا و دِوا و… بَرِسِنه، دَم ره بَییتنه. این کشتی سوئد جه دَرشی‌یه فلسطین و سه‌تا کشتی دیگه هم این ناوگان دله دَیینه که این اتفاق په، غزه جه دور بَیینه. ایسراییلیون این بار خشونت جه استفاده نَکاردنه. (یورونیوز)

* پورتال:اسایی دکته‌ئون/دکته‌ئون ۳۰ ژوئن ۲۰۱۵

 دچی‌ین  ## ۳۰

* فیلیپ شیشم، ایسپانیای ِشاه، شه زنا هِمراهی بورده مکزیک. این اولین‌بار هسته که فیلیپ شیشم اتا ایسپانیولی‌زوون ِکشورون جه لاتین آمریکا دله دیدار کانده. وه مکزیک دله شه هم‌زوونون و سیاستمدارون و ایسپانیایی تاجرون جه ملاقات هاکرده. (یورونیوز)
* هشتام برکات، مصر ِکُل ِدادستان، ره داعش ِطرفدارون اتا انفجار جه ترور هاکردنه. مصر دله هرتی تظاهرات ره ممنوع هاکردنه چون محمد مرسی ِعزل و عبدالفتاح السیسی ِکودتامونا سالگرد نزدیکه. (پرس تی‌وی)
* داعش شه زندونیون ِبدن ره قاچاق کانده. وشون ویشته وَری *(=کُلّیه)* ره گیرنه. تازگی اتسری زندونی ره همینسه بَوِردنه موصل. (پرس تی‌وی)

اسایی دکته‌ئون تلمبار

۲۰۲۶
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۲۵
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۲۴
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۲۳
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۲۲
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۲۱
 *ژانویه*
 *فوریه*
مارس
آوریل
مه
 *ژوئن*
ژوئیه
آگوست
سپتامبر
اکتبر
نوامبر
 *دسامبر*

۲۰۲۰
 *ژانویه*
 *فوریه*
 *مارس*
 *آوریل*
 *مه*
 *ژوئن*
 *ژوئیه*
 *آگوست*
 *سپتامبر*
 *اکتبر*
نوامبر
 *دسامبر*

۲۰۱۹
ژانویه
 *فوریه*
مارس
آوریل
 *مه*
 *ژوئن*
ژوئیه
 *آگوست*
 *سپتامبر*
 *اکتبر*
 *نوامبر*
 *دسامبر*

۲۰۱۸
ژانویه
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
 *دسامبر*

۲۰۱۷
 *ژانویه*
 *فوریه*
 *مارس*
 *آوریل*
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۱۶
ژانویه
فوریه
مارس
 *آوریل*
 *مه*
ژوئن
ژوئیه
آگوست
سپتامبر
اکتبر
نوامبر
 *دسامبر*

۲۰۱۵
 *ژانویه*
فوریه
مارس
آوریل
مه
ژوئن
ژوئیه
آگوست
سپتامبر
اکتبر
نوامبر
دسامبر

۲۰۱۴
ژانویه
 *فوریه*
مارس
 *آوریل*
مه
 *ژوئن*
ژوئیه
آگوست
سپتامبر
اکتبر
نوامبر
دسامبر

۲۰۱۳
ژانویه
فوریه
مارس
آوریل
 *مه*
 *ژوئن*
ژوئیه
 *آگوست*
 *سپتامبر*
اکتبر
 *نوامبر*
دسامبر

۲۰۱۲
 *ژانویه*
 *فوریه*
 *مارس*
 *آوریل*
مه
ژوئن
 *ژوئیه*
آگوست
 *سپتامبر*
اکتبر
 *نوامبر*
 *دسامبر*

قبلی دکته‌ئون تلمبار

۱۵۲۱
فردینه‌ما
کرچه‌ما
هره‌ما
تیر‌ما
مردال‌ما
شروینه‌ما
میر‌ما
اونه‌ما
ارکه‌ما
ده ما
نوروز‌ما

۱۵۲۲
کرچه‌ما
هره‌ما
میر‌ما
اونه‌ما
پتک
ارکه‌ما